તમે એક વાર બોલ્યા હતા “તમે મારાથી આગળ છો”… ત્યારે મારૂં આગળ હોવું ખુંચ્યુ હતું. આજે આપણે બન્ને જાણી ગયા છીએ કે કોઇ આગળ નથી… હું તો ઇચ્છું કે આપણા બેમાં થી કોઇ કદી આગળ ન નિકળી જાય… અન્યથા ધુમ્મસીયા આ દેશમાં દડમજલ અઘરી પડશે… બચપણથી આજ સુધી, આ અંધકાર ક્યારેક તો પુરો થશે, ની આશામાં જીવ્યે ગયા છીએ… આ યાત્રામાં એકમેકના અસ્તિત્વની મશાલે તો આશા જગાવી છે… તેમાંય જો હું કે તમે આગળ નીકળી જશો તો પછી… રહ્યું કોણ ? એ જ થીજાવી નાંખતો અંધકાર ? તો ચાલો… આજે “જન્મ દિવસે” એક પણ લઇએ… આપણી આ સહયાત્રા ભલે ગમે તે કક્ષાએ ચાલ્યા કરે પરંતુ બન્નેમાંથી કોઇ પણ એક આગળ તો નહીં જ જાય.